སྡེ་བའི་ནང་གི་གསར་བུ་འགའ་རེས་བརྙན་གཏོང་ཁང་གི་སྒོ་ཡོལ་ཡར་བཀྱགས་ཤིང་སྐེ་བསྲིངས་ནས་ནང་དུ་ལྟ་ཙམ་བྱེད་ཀྱང་།བསོད་ནམས་འབག་བཙོག་གིས་རེ་རེ་བཞིན་བཀག་སྟེམི་རེར་མོ་ཙེ་ལྔ་རེ་ཡིན།མོ་ཙེ་ལྔ་རེ་སྟེར་རྒྱུ་མེད་ན་ནང་དུ་འགྲོ་མི་ཆོགཅེས་བཤད་པ་ན།འགའ་རེསཁྱོད་ཚང་གི་རྩྭ་ཁང་ནང་དུ་འགྲོ་ནའང་སྒོར་མོ་སྟེར་དགོས་སམ།ཧོ་ཧོ་ཡ།འཆལ་གཏམ་བཤད་ཀི་མ་འདུགམི་འགྲོ་མི་འགྲོ།ཞུ་བ་བྱས་ནའང་མི་འགྲོཟེར་བཞིན་སྐེ་གཅུས་ནས་བུད་སོང་།ལ་ལ་ད་དུང་བརྙན་གཏོང་ཁང་གི་སྒོ་ཁར་རྒྱང་བཀྱེད་ནས་ལངས་འདུག